CELEX: 62014TN0533
Language: sk
Date: 2014-07-16 00:00:00
Title: Vec T-533/14 P: Odvolanie podané 16. júla 2014 : Desislava Kolarova proti uzneseniu Súdu pre verejnú službu z  30. apríla 2014 vo veci F-88/13, Kolarova/REA

6.10.2014   
            
            
               SK
            
            
               Úradný vestník Európskej únie
            
            
               C 351/13
            
         Odvolanie podané 16. júla 2014: Desislava Kolarova proti uzneseniu Súdu pre verejnú službu z 30. apríla 2014 vo veci F-88/13, Kolarova/REA
   (Vec T-533/14 P)
   2014/C 351/14
   Jazyk konania: francúzština
   
      Účastníci konania
   
   
      Odvolateľka: Desislava Kolarova (Brusel, Belgicko) (v zastúpení: F. Frabetti, avocat)
   
      Ďalší účastník konania: Výkonná agentúra pre výskum (REA)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil uznesenie Súdu pre verejnú službu z 30. apríla 2014 vo veci F-88/13, pani Desislava Kolarova proti Výkonnej agentúre pre výskum (REA), ktorého predmetom bolo zrušenie rozhodnutia PMO.1 doručeného 28. novembra 2012, ktorým sa zamieta návrh odvolateľky z 20. júla 2012, aby sa jej matka, pani Anna Borisova PETROVA, v období od 1. novembra 2012 do 31. októbra 2013 považovala za nezaopatrené dieťa na základe článku 2 ods. 4 prílohy VII služobného poriadku úradníkov,
            
         
               —
            
            
               vyhlásil za prípustnú žalobu zo 17. septembra 2013 a vyhovel návrhom, ktoré podala odvolateľka na prvom stupni,
            
         
               —
            
            
               následne vrátil vec na Súd pre verejnú službu,
            
         
               —
            
            
               rozhodol o trovách konania a zaviazal REA a/alebo Komisiu na ich náhradu.
            
         
      Odvolacie dôvody a hlavné tvrdenia
   
   Na podporu svojho odvolania uvádza odvolateľka tri odvolacie dôvody.
   
               1.
            
            
               Prvý odvolací dôvod je založený na porušení a obmedzení práva na obhajobu odvolateľky, keďže sa Súd pre verejnú službu (ďalej len „SVS“) nesprávne domnieval, že na základe podkladov predložených účastníkmi konania má dostatok informácií, a následne nesprávne rozhodol, že netreba otvoriť ústnu časť konania.
            
         
               2.
            
            
               Druhý odvolací dôvod je založený na nesprávnom právnom posúdení, keďže sa SVS nesprávne domnieval, že tvrdenie odvolateľky, podľa ktorého dohoda, akou je dohoda o poskytnutí služieb, „nezbavuje delegujúceho zodpovednosti“, zjavne nezohľadňuje znenie článku 2 ods. 2 a článku 91a služobného poriadku.
            
         
               3.
            
            
               Tretí odvolací dôvod je založený na porušení práva odvolateľky na účinný prístup na súd.